Kas pronksiöö mässajad plaanisid 9. maiks 2007 Tallinnas suurt väljaastumist, mis oleks viinud valitsuse vahetu miseni?    Peaminister Andrus Ansipi sõnul kavandasid Eesti-vaenulikud jõud 9. maiks 2007 suurt vastuhakku. "Põhimõtteliselt oli meil piisavalt informatsiooni, et mitte loota sellele, et 9. mai Tõnismäel möödub pelgalt lõbusate garmoškahelide saatel," ütles Ansip, viidates julgeolekuasutuste salajastele ettekannetele.    Ansipi versiooni kinnitab justiitsminister Rein Lang. Langi väitel valmistuti 9. mai rahutusteks pikka aega: "Kujutlege, et Tallinna kesklinnas on ennast kaheks või kolmeks päevaks kindlustanud retsidiivne relvastatud seltskond. Inimestel ei ole turvaline ning toimub tohutu rüüstamine." Langi arvates sooviti rahutustega kukutada Eesti valitsust.    Ekspress avalikustab sel nädalal kaitsepolitsei poolt Dmitri Klenskilt pärast pronksiööd ära võetud tegevusplaani.    Plaanis on ligi 50  punkti, nagu näiteks piketi korraldamine Rootsi kuninga jahilkäigu puhul, töö gümnaasiumiõpilastega ja vene naiste kohtumine eesti rahvuslase Jüri Liimiga.    Ühtegi vägivaldset aktsiooni plaanis kirjas ei ole. Kapo ja riigiprokuratuur pidasid Klenskilt kätte saadud dokumenti nii tähtsaks, et sellest sai kõige olulisemaid asitõendeid Notšnoi Dozori liidrite kohtuprotsessil, mis lõppes nende õigeksmõistmisega.    Ühtegi teist plaani ei Notšnoi Dozori ega ühegi teise liikumise kavadest seoses  9. maiga 2007 ei ole Eesti riik seni avaldanud.     Loe edasi Eesti Ekspressist (tasuline)